b'\n_START_ARTICLE_\nHendrick Cornelius Vroom\n_START_SECTION_\nLiv og levned\n_START_PARAGRAPH_\nVroom er f\xc3\xb8dt i Haarlem. En stor del af det, der vides om hans liv, kommer fra Karel van Manders biografi; han brugte fire sider p\xc3\xa5 Vroom i sin bog Schilder-boeck. Bogen er en eventyrhistorie og indeholder bl.a. beskrivelser af, at Vrooms bukser fr\xc3\xb8s fast til en bjergtop, og at han n\xc3\xa6sten sultede til d\xc3\xb8de p\xc3\xa5 en klippe med en gruppe, der diskutere kannibalisme som en mulig overlevelsesstrategi._NEWLINE_Selv om det er uvist, i hvilken alder Vroom startede p\xc3\xa5 sine rejser, kom han fra en familie af kunstnere og begyndte sin karriere som fajancemaler. Da hans mor blev gift anden gang, var han 19 \xc3\xa5r og gjorde opr\xc3\xb8r mod sin stedfar, der insisterede p\xc3\xa5 at han holdt sig til at male keramik. Han p\xc3\xa5m\xc3\xb8nstrede et skib i Sevilla i Spanien, og rejste derfra via Livorno og Firenze til Rom. I Firenze blev han hjulpet omkring 1585\xe2\x80\x9387 af kardinal Ferdinando de\' Medici, den senere fyrste af Toscana. Mens han var i Firenze blev han ogs\xc3\xa5 elev af Paulus Bril. Han tog frem og tilbage til Venedig, hvor han tjente penge ved at male majolika.. Da han rejste nordp\xc3\xa5, rejste han via Milano, Genova og Albisola Superiore (et keramisk centrum i Italien, hvor han atter tjente penge p\xc3\xa5 at male kreamik), Torino (hvor han m\xc3\xb8dte maleren Jan Kraeck, der ligeledes var fra Haarlem) og Lyon (via et bjergpas, hvor hans bukser fr\xc3\xb8s fast til en klippe). Herfra rejste han videre til Paris, hvor han m\xc3\xb8dte en maler fra Leiden, og derfra videre til Rouen, hvor han blev d\xc3\xb8dsyg, men blev reddet af en kvinde, som gav ham bandage om hovedet. Han kom ombord p\xc3\xa5 et skib tilbage mod Haarlem, hvor han kom i 1590. Han giftede sig samme \xc3\xa5r, inden han rejste til Gdansk for at bes\xc3\xb8ge sin onkel, Frederick Henricksz, der var arkitekt, og hvor han malede en altertavle. Under sin n\xc3\xa6ste rejse, denne gang til portugal, overlevede han et skibsforlis og blev n\xc3\xa6sten henrettet som "en genslk pirat", men blev genkendt som katolik pga. et af hans billeder der overbeviste munkene p\xc3\xa5 stranden om, at han og hans rejseledsagere ikke var hedenske protestanter (Vroom, der havde v\xc3\xa6ret i Italien, havde l\xc3\xa6rt de andre om katekismus). Efter at have f\xc3\xa5et fri rejse tog Vroom til St. Huves (Setubal), hvor han beskrev sine rejser i et maleri, som han solgte til en anden maler. Da han besluttede at rejse tilbage til Haarlem, kom han fra skibet i sidste sekund, da der var en forudanelse om, at han var en "sk\xc3\xb8r maler". Skibet sank i \xc3\x98resund t\xc3\xa6t ved Helsing\xc3\xb8r og i Haarlem blev Vroom erkl\xc3\xa6ret d\xc3\xb8d. Han havde dog skrevet til sin kone, at han stadig var i live. Han d\xc3\xb8de i Haarlem da han var i slutningen af 70\'erne.\n_START_SECTION_\nGobeliner\n_START_PARAGRAPH_\nDa han vendte tilbage til Haarlem, var det som en kunstner med internationalt ry, og han fik kort efter to bestillinger p\xc3\xa5 gobeliner. Den ene var af Lord Howard of Effingham i London og var p\xc3\xa5 ti gobeliner af den engelske fl\xc3\xa5des besejring af den spanske armada i 1588 under Howards lederskab som Lord High Admiral. De blev udf\xc3\xb8rt i Bruxells i 1592\xe2\x80\x9395 og blev h\xc3\xa6ngt op i Overhuset i Westminster, England. De blev stukket i kobber, inden de blev \xc3\xb8delagt af en brand i 1834.\n_START_SECTION_\nArv\n_START_PARAGRAPH_\nVroom afbildede mange v\xc3\xa6sentige ting i den hollandske og engelske fl\xc3\xa5de i sine oliemalerier og gav et detaljeret indblik i skibenes konstruktion. De fleste v\xc3\xa6rker, der er beskrevet af van Mander, er g\xc3\xa5et tabt, og hans st\xc3\xb8rste v\xc3\xa6rker blev malet efter van Manders d\xc3\xb8d. Vrooms store og dekorative s\xc3\xb8slag, cerimonielle scener og strande viser en ny komposition, der blev brugt af unge hollandske marinemalere; Hans Goderis, Cornelis Verbeeck og Cornelis Claesz van Wieringen fra Haarlem blev alle direkte p\xc3\xa5virket af Vroom. Han blev medlem af Haarlem St. Lukas gilde og hans elever er Aert Anthonisz, Nicolaes de Kemp, Jan Porcellis og hans s\xc3\xb8nner Cornelis Hendriksz Vroom og Frederik Hendricksz Vroom._NEWLINE_Hans billeder er brugt som inspiration til en rekonstruktion af Bredfjedskibet p\xc3\xa5 Middelaldercentret i Danmark.\n_START_SECTION_\nV\xc3\xa6rker\n_START_PARAGRAPH_\nBlandt hans mest ber\xc3\xb8mte historiske scener er Slaget ved Gibraltar og ankomsten af  notabiliteter i Amsterdam som den protestantiske leder Frederik 5. af B\xc3\xb8hmen, som var  sendt i eksil af den tysk-romersk kejser'